                                                    


            PARLAMENTUL  ROMÂNIEI

                CAMERA DEPUTAŢILOR
	COMISIA JURIDICĂ, DE  DISCIPLINĂ  ŞI IMUNITĂŢI
	                Bucureşti,  5 iulie 2011
 Nr. PL.x.  448/2011


     RAPORT

asupra
proiectului de Lege pentru ratificarea Tratatului între România şi Regatul Norvegiei privind transferarea persoanelor condamnate, semnat la Oslo la 20 septembrie 2010

În temeiul dispoziţiilor art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru ratificarea Tratatului între România şi Regatul Norvegiei privind transferarea persoanelor condamnate, semnat la Oslo la 20 septembrie 2010, trimis cu adresa nr. PL.x. 448 din 27 iunie 2011, înregistrat cu nr. 31/704 din 29 iunie 2011.

Camera Deputaţilor este primă Cameră sesizată, în conformitate cu dispoziţiile art.75 alin. (1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, cu modificările şi completările  ulterioare.
Consiliul Legislativ a avizat favorabil iniţiativa legislativă, conform adresei cu nr. 493 din 2 mai 2011.
Proiectul de lege supus dezbaterii are ca obiect de reglementare ratificarea Tratatului între România şi Regatul Norvegiei privind transferarea persoanelor condamnate, semnat la Oslo la 20 septembrie 2010.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege în şedinţa din 5 iulie 2011.

 
La lucrările Comisiei a participat, în calitate de invitat, domnul Pietro Pavoni, consilier în cadrul Ministerului Afacerilor Externe.
La dezbateri au fost prezenţi 14 deputaţi din numărul total de 23 de membri ai Comisiei juridice, de disciplină şi imunităţi. 
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, raportul de adoptare a proiectului de Lege pentru ratificarea Tratatului între România şi Regatul Norvegiei privind transferarea persoanelor condamnate, semnat la Oslo la 20 septembrie 2010, în forma iniţiatorului.
În raport cu obiectul şi conţinutul reglementării, proiectul de lege face parte din categoria legilor ordinare.
                          PREŞEDINTE,                                      SECRETAR,

                           Daniel BUDA                             Gabriel ANDRONACHE

